Hebei

Hebei, čita se Hebej (kineski: 河北省), je jedna od 23 kineske pokrajine, na sjeveroistoku zemlje duž obala Južnog kineskog mora sve do Pekinga i Tianjina, koje potpuno okružuje. Hebei na kineskom znači Sjeverno od Žute rijeke. Geografija Hebei graniči sa sjeverozapada sa kineskom Autonomnom regijom Unutrašnja Mongolija, a sa sjeveroistoka s pokrajinom Liaoning. S jugoistoka graniči sa pokrajinom Shandong, sa juga s pokrajinom Henan i sa zapada s pokrajinom Shanxi. Pokrajina Hebei ima površinu od 202.700 km² i 71,854.202 stanovnika (po podatcima iz 2011). Glavni grad pokrajine Hebei od 1968. je Shijiazhuang, udaljen 280 km jugozapadno od Pekinga. Sve do 1958. to je bio Baoding, pa je onda jedno kratko vrijeme Tianjin, te zatim opet Baoding od 1966. do 1968. Pokrajina Hebei se sastoji od gotova dva jednaka dijela: nizinskog sjevernog dijela Sjeveroistočne kineske visoravni i planinskih masiva duž sjeverne i zapadne granice pokrajine. Njen nizinski dio formiran je u velikoj mjeri aluvijalnim naslagama pet glavnih pritoka rijeke Hai. Klima Po Köppenovoj klasifikaciji klime Hebei ima kontinentalno-monsunsku klimu sa vrućim vlažnim ljetima i suhim hladnim zimama. Prosječna temperatura u julu je 20 - 27 °C, a prosječna januarska temperatura je između −16 do −3 °C. Prosječna količina oborina je 400 do 800 mm i to najviše ljeti. Privreda Pokrajina Hebei je jedna od privredno najrazvijenijih dijelova Kine. Bruto domaći proizvod Hebeija iznosio je 2011. godine 379 milijardi dolara, odnosno 5198 dolara po glavi stanovnika. Reference Vanjske veze Službene stranice pokrajine Hebei Arhivirano 2003-07-25 na Wayback Machine-u (zh) Hebei na portalu Encyclopædia Britannica (en)